LP probeer glo vliegtuigdeur oopmaak | Maroela Media
Die departement van internasionale betrekkinge kon nie gister reageer op berigte dat ŉ parlementslid onder die invloed van alkohol was op ŉ vlug tussen Johannesburg en Moembaai, Indië en glo die vliegtuig se deur probeer oopmaak het terwyl dit steeds in die lug was nie.
Times Live berig dat Clayson Monyela, woordvoerder vir die departement, alle navrae na die Suid-Afrikaanse Lugdiens (SAL) verwys het. Die beweerde voorval het onder die media se aandag gekom nadat die DA-LP, Dianne Kohler-Barnard, op Twitter daarna verwys het. Die DA se kiesafdeling-hoof, Kim Coward, het dit later bevestig. “Die vlug is vertraag aangesien ŉ Suid-Afrikaanse LP onder die invloed van alkohol was, daar ŉ onderonsie plaasgevind en hy die vliegtuig se deur probeer oopmaak het terwyl dit in die lug was.” SAL het bevestig dat daar ŉ voorval was rakende ŉ ontwrigtende passasier op vlug SA 284. ŉ Woordvoerder van SAL, Martin Kemp, wou egter nie meer besonderhede bekendmaak nie maar het wel gesê dat die nodige prosedure gevolg is.
DA boos oor Eskom-partytjies